‘আশা’ বিক্ষোভে ধুন্ধুমার, লকেটকে ‘গো ব্যাক’ স্লোগান আশাকর্মীদের

কলকাতা: আশাকর্মীদের (ASHA Wokers) বিক্ষোভে অগ্নিগর্ভ শহর কলকাতার রাজপথ। আগামীকাল তারা ধিক্কার দিবস পালন করবেন। বুধবার বেতনবৃদ্ধি, কাজের চাপ ও সামাজিক সুরক্ষার দাবিতে বুধবার সকাল থেকেই উত্তাল রাজ্য। স্বাস্থ্যভবন অভিযান (ASHA Wokers Swastha Bhavan Abhijan) ঘিরে কলকাতা-সহ (Kolkata) একাধিক জেলায় ছড়িয়ে পড়ে উত্তেজনা। মিছিলে যোগ দিতে আসেন বিজেপি নেত্রী লকেট চট্টোপাধ্যায় (Locaket Chatterjee)। তাঁকে ‘গো ব্যাক’ স্লোগান দেওয়া হয়। মিছিলে রাজনৈতিক রং লাগত দেওয়া হবে না বলে জানিয়ে দেন বিক্ষোভকারীরা।

বুধবার সল্টলেকের স্বাস্থ্যভবনে স্মারকলিপি জমা দেওয়ার কর্মসূচি রয়েছে আশাকর্মীদের।আশা কর্মীদের (Asha Workers Protest) দফায় দফায় টানাপড়েনের ছবি সামনে আসে। সকাল থেকেই জেলার বিভিন্ন জায়গা থেকে অভিযোগ উঠছিল, কলকাতায় (Traffic Disrupted in Kolkata ) যাওয়ার পথে আটকানো হচ্ছে আশাকর্মীদের। মহিলা কর্মীদের সঙ্গে সংঘর্ষে বাঁধে মহিলা কনস্টেবলদের। কয়েকজনকে সেখান থেকে প্রিজন ভ্যানে তুলে নিয়ে যাওয়া হয়।বিক্ষোভকারীদের অভিযোগ, ন্যায্য পাওনা চাইতে আসায় তাঁদের উপর এভাবে পুলিশ অত্যাচার করেছে।

আরও পড়ুন: ERO, AERO-দের বিরুদ্ধে কী পদক্ষেপ? জানতে চাইল নির্বাচন কমিশন

শিয়ালদহ ছাড়াও একাধিক জেলা থেকে স্বাস্থ্যভবনমুখী মিছিলের প্রতিটিতেই পুলিশের বাধা ছিল।তার জেরেই বুধবার তীব্র যানজট (Traffic Disrupted in Kolkata ) শহরে। অন্য দিকে মধ্য কলকাতার এজেসি বোস রোড, এসএন ব্যানার্জি রোডেও রয়েছে ভিড়ের চাপ। হাওড়া, শিয়ালদহ স্টেশনেও ছিল স্বাস্থ্যভবন অভিযানকারী আশাকর্মীদের ভিড়। তার জেরে ভোগান্তি হয়েছে ট্রেনের নিত্যযাত্রীদেরও।সল্টলেকের দিকে আসা একটি মিছিলকে পুলিশ আটকাতে গেলে সেখানে পৌঁছে যান বিজেপি মহিলা মোর্চার ইনচার্জ লকেট চট্টোপাধ্যায়। তাঁকে দেখেই বিক্ষোভকারীরা ‘গো ব্যাক’ স্লোগান দিতে থাকেন। তাঁদের সাফ বক্তব্য, নিজেদের মিছিলে কোনও রাজনীতির রং লাগতে দেবেন না।